Enver Kazaz

Enver Kazaz (15. januara 1962) bosanskohercegovački je historičar književnosti, književni kritičar, pjesnik i publicist.

 Biografija 
Rođen je 15. januara 1962. u Kamenici, općina Ilijaš. Završio je studij na Odsjeku za južnoslavenske književnosti Filozofskog fakulteta u Sarajevu 1985. Pohađao je postdiplomski studij na Filološkom fakultetu u Beogradu, gdje je odbranio magistarski rad pod nazivom: "Poezija Muse Ćazima Ćatića – književno naslijeđe i duh moderne" 1991. Doktorsku disertaciju pod nazivom: "Bošnjački roman XX vijeka" odbranio je na Filozofskom fakultetu u Sarajevu 2000. Radio je u Institutu za književnost u Sarajevu u periodu 1986-92. Na Odsjeku za književnosti naroda BiH Filozofskog fakulteta u Sarajevu radi od 1996. Profesor je za područja bosanskohercegovačke i hrvatske književnosti i komparativne južne slavistike. Tokom 2005. godine bio je gostujući profesor na Institutu za zapadnu i južnu slavistiku Univerziteta u Varšavi.

Enver Kazaz piše poeziju, a bavi se i  književnom historijom, književnom kritikom i političkom publicistikom. Objavio je i priredio veći broj knjiga, radova, ogleda i studija u brojnim časopisima i zbornicima (Izraz, Lica, Život, Diwan, Sarajevske sveske, Bosna franciscana). Bio je glavni urednik u izdavačkoj kući Zoro te pokretač i glavni urednik časopisa Lica, kao i član redakcije časopisa Književna revija i časopisa Sarajevske sveske. Član je P.E.N. Centra Bosne i Hercegovine. Učestvovao je na više međunarodnih naučnih skupova kao i u radu niza naučnih skupova organiziranih u BiH.

Istaknuti je lijevo orjentisani društveni i politički komentator i aktivista. Godine 2017. potpisao je Dekleraciju o zajedničkom jeziku.

Književnohistorijske studije i eseji prevedeni su mu na nekoliko jezika: engleski, njemački, poljski, mađarski i bugarski i uvršteni u više međunarodnih naučnih zbornika. Uvršten je u Antologiju bošnjačkog eseja, koju je za izdavačku kuću Alef  priredio Alija Isaković i antologiju Velika knjiga lirske poezije Bosne i Hercegovine, Crne gore, Hrvatske i Srbije od početaka do danas (2025.), koju je priredio Slobodan Blagojević.

 Posebna izdanja 
 Musa Ćazim Ćatić – književno naslijeđe i duh moderne, Centar za kulturu i obrazovanje, Tešanj, 1997.
 Morfologija palimpsesta, Centar za kulturu i obrazovanje, Tešanj, 1999.
 Antologija BH priče (koautori Ivan Lovrenović i Nikola Kovač,) Alef, Sarajevo, 2000.
 Bošnjački roman XX vijeka, Naklada Zoro, Zagreb-Sarajevo, 2004.
 Neprijatelj ili susjed u kući, Rabic, Sarajevo 2008.
 Traži se. Međunarodni centar za mir, Sarajevo, 1996. (poezija).
 Subverzivne poetike, Sinopsys, Zagreb-Sarajevo, 2012.
 Rat i priče iz cijelog svijeta, (koautor Ivan Lovrenović) Novi liber, Zagreb, 2009.
 Unutarnji prijevodi (koautor Davor Beganović), Naklada Ljevak-Karver, Zagreb-Podgorica, 2011.
 Na razvalinama, Synopsis, Sarajevo, 2014. (poezija)
 Pjesništvo i rat. Tešanjska izlaganja, Centar za kulturu i obrazovanje, Tešanj, 2014. (studije i eseji)
 Jezik negativne ontologije. Poetički okviri književnog opusa Amira Brke, Centar za kulturu i obrazovanje, Tešanj, 2016.
 Čitanje razlika. Pjesnički opusi i poetike od Kranjčevića do Brke, Centar za kulturu i obrazovanje, Tešanj, 2016.
 Kuća i drugi elementi, Synopsis, Sarajevo - Zagreb, 2016. (poezija)
 Glasovi, Centar za kulturu i obrazovanje, Tešanj, 2018. (poezija)
 Fraktali i različite pjesme, Centar za kulturu i obrazovanje, Tešanj, 2019. (poezija)
 Neko drugi, Buybook, Sarajevo, 2021. (poezija)
 Prostori čitanja, Centar za kulturu i obrazovanje, Tešanj, 2022. (eseji)
 Trojansko doba, Centar za kulturu i obrazovanje, Tešanj, 2023. (poezija)
 Zmijin nauk, Centar za kulturu i obrazovanje, Tešanj, 2024. (poezija)
 Nebeska odiseja i arhajska bit, Tešanj, 2025.
 Ljudsko gubilište i etika priče. Andrić i Selimović - različite perspektive čitanja, Tešanj, 2025.

 Literatura 
 Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 172.
 Enver Kazaz, Tekstovi u: Sarajevske sveske, 
 Enver Kazaz, P.E.N Centar Bosne i Hercegovine, 

 Reference 

Kategorija:Odsjek za književnosti naroda Bosne i Hercegovine Filozofskog fakulteta u Sarajevu
Kategorija:Bosanskohercegovački publicisti
Kategorija:Bosanskohercegovački pisci
Kategorija:Članovi P.E.N. Centra Bosne i Hercegovine
Kategorija:Potpisnici Deklaracije o zajedničkom jeziku
Kategorija:Biografije, Ilijaš
Kategorija:Rođeni 1962.
Kategorija:Živi ljudi